CELEX: C2005/205/11
Language: da
Date: 2005-08-20 00:00:00
Title: Sag C-233/05: Anmodning om præjudiciel afgørelse forelagt ved kendelse afsagt den 16. februar 2005 af Gerechtshof te 's-Hertogenbosch i sagen V.O.F. Dressuurstal Jespers mod Inspecteur van de Belastingdienst/Zuidwest/kantoor Breda van de rijksbelastingdienst

20.8.2005   
            
            
               DA
            
            
               Den Europæiske Unions Tidende
            
            
               C 205/6
            
         Anmodning om præjudiciel afgørelse forelagt ved kendelse afsagt den 16. februar 2005 af Gerechtshof te 's-Hertogenbosch i sagen V.O.F. Dressuurstal Jespers mod Inspecteur van de Belastingdienst/Zuidwest/kantoor Breda van de rijksbelastingdienst
   (Sag C-233/05)
   (2005/C 205/11)
   Processprog: nederlandsk
   Ved kendelse afsagt den 16. februar 2005, indgået til Domstolens Justitskontor den 27. maj 2005, har Gerechtshof te 's-Hertogenbosch (Nederlandene) i sagen V.O.F. Dressuurstal Jespers mod Inspecteur van de Belastingdienst/Zuidwest/kantoor Breda van de rijksbelastingdienst forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1a)
            
            
               Er der tale om, at der opstår et nyt gode, og derfor om frembringelse som omhandlet i sjette direktivs artikel 5, stk. 7, litra a), når en utrænet hest trænes op for at kunne anvendes til visse formål, f.eks. som ridehest (1)?
            
         
               1b)
            
            
               Er der tale om frembringelse som omhandlet ovenfor i spørgsmål 1a, når en hest, der allerede er gjort egnet til visse formål som omhandlet ovenfor i spørgsmål 1a, trænes på en sådan måde, at den er i stand til at deltage i (dressur)konkurrencer på et højere niveau, end den kunne inden træningen?
            
         
               2)
            
            
               Er det ved besvarelsen af disse spørgsmål af relevans, om der er tale om en objektivt målbar forandring af hesten, såsom f.eks. at den er eller bliver startberettiget i en højere dressurklasse?
            
         
               3)
            
            
               Er det herved af betydning, om den pågældende hest faktisk når det tilsigtede mål (leveringen fra fremstilleren), eller om hesten på grund af sundhedsproblemer eller manglende evner ikke når det med træningen tilsigtede mål?
            
         
               4)
            
            
               Hvad er følgerne af besvarelsen af spørgsmål 2 og 3 i betragtning af, at der her er tale om en periodisk afgiftsopkrævning, som indebærer, at afgiften betales periodisk på grundlag af oplysningerne i momsangivelsen?
            
         
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter – Det fælles merværdiafgiftssystem: ensartet beregningsgrundlag (EFT L 145 af 13.6.1977, s. 1).